கேள்வி: எட்டுத்தொகை - எட்டுத்தொகை நூல்கள் என்பது என்ன?
பதில்: * நற்றிணை * குறுந்தொகை * ஐங்குறுநூறு * பதிற்றுப்பத்து * பரிபாடல் * கலித்தொகை * அகநானூறு * புறநானூறு எட்டுத்தொகை நூல்களைப் பற்றிய வெண்பா பின்வருவது: நற்றிணை நல்ல குறுந்தொகை ஐங்குறுநூறு ஒத்த பதிற்றுப்பத்து ஓங்கு பரிபாடல் கற்றறிந்தார் ஏத்தும் கலியோடு அகம்புறம் என்று இத்திறத்த எட்டுத் தொகை இவற்றுள், *அகப்பொருள் பற்றியவை: நற்றிணை, குறுந்தொகை, ஐங்குறுநூறு, கலித்தொகை, அகநானூறு. *புறப்பொருள் பற்றியவை : புறநானூறு, பதிற்றுப்பத்து. *அகமும் புறமும் கலந்து வருவது: பரிபாடல். அகப்பாடல்கள் அனைத்தும் முழுமையாகக் கிடைத்துள்ளன. புறப்பொருட் பாடல்களுள் சில அழிந்தும், சில சிதைந்தும், பாடவேறுபாடுகள் மிகுந்தும் காணப்படுகின்றன.